ຄະນະໂຄສະນາອົບຮົມແຂວງ ເປີດ ກອງປະຊຸມສໍາມະນາລະດົມຄວາມຄິດ ປະກອບໃສ່ການຄົ້ນຄ້ວາ ທິດສະດີ ແລະ ສະຫຼຸບພຶດຕິກໍາໃຫ້ແກ່ປະຖົມປັດໄຈເພື່ອກ້າວເຂົ້າສູ່ຈຸໝາຍສັງຄົມນີຍົມ.
ຕອນເຊົ້າວັນທີ 9 ພຶດສະພາ 2022 ນີ້, ຄະນະໂຄສະນາອົບຮົມແຂວງໄດ້ຈັດກອງປະຊຸມສໍາມະນາລະດົມຄວາມຄິດໃສ່ຮ່າງບົດຄົ້ນຄ້ວາຫົວຂໍ້ ທິດສະດີ ແລະ ສະຫຼຸບພຶດຕິກໍາໃຫ້ແກ່ປະຖົມປັດໄຈເພື່ອກ້າວເຂົ້າສູ່ຈຸໝາຍສັງຄົມນີຍົມຂຶ້ນຢູ່ຫ້ອງປະຊຸມຫ້ອງວ່າແຂວງຫຼັງໃໝ່ (ຫໍແກ້ວ) ພາຍໃຕ້ການເປັນປະທານຂອງສະຫາຍ ເຜີດ ມາປັນຍາ ຮອງເລຂາຄະນະບໍລິຫານງານພັກແຂວງ, ຜູ້ປະຈໍາການ, ຜູ້ຊີ້ນໍາຂົງເຂດວຽກງານການເມືອງ, ແນວຄິດ - ທິດສະດີ ແລະ ພັກ-ພະນັກງານ ແລະ ມີບັນດາສະຫາຍຄະນະປະຈໍາພັກແຂວງ, ກໍາມະການພັກແຂວງ, ຫົວໜ້າ, ຮອງຫົວໜ້າພະແນກການ, ອົງການທຽບເທົ່າອ້ອມຂ້າງແຂວງພ້ອມດ້ວຍສະມາຊິກພັກ ແລະ ພະນັກງານລັດຖະກອນເຂົ້າຮ່ວມທັງໝົດ 58 ກ່ສະຫາຍ,ຍິງ 8 ສະຫາຍ.
ກອງປະຊຸມໄດ້ປະກອບຄໍາເຫັນຜ່ານການຈັດຕັ້ງປະຕິບັດບັນດາ 9 ປະຖົມປັດໄຈ ໃນໄລຍະຜ່ານມາສາມາດປະເມີນໄດ້ຜົນສໍາເລັດຄື: ພັກປະຊາຊົນປະຕິບັດລາວ ເປັນແກ່ນນໍາໃນລະບົບການເມືອງ ແລະ ໄດ້ຮັບການປັບປຸງຕົນເອງທາງດ້ານການເມືອງແນວຄິດ, ການຈັດຕັ້ງ ແລະແບບແຜນວິທີນໍາພາ, ສໍາເລັດໃນການປະຕິບັດບົດບາດ ພັກນໍາພາ, ລັດຄຸ້ມຄອງ ແລະ ປະຊາຊົນເປັນເຈົ້າ ການສ້າງອໍານາດລັດປະຕິວັດທີ່ເຂັ້ມແຂງໃນໄລຍະຜ່ານມາ ໄດ້ເອົາໃຈໃສ່ປັບປຸງບູລະນະລັດປະຊາທິປະໄຕປະຊາຊົນ ໃຫ້ມີຄວາມເຂັ້ມແຂງ ເພື່ອແນໃສ່ເສີມຂະຫຍາຍທາດແທ້ລັດປະຊາຊົນ ໂດຍປະຊາຊົນ ແລະ ເພື່ອຜົນປະໂຫຍດ ຂອງປະຊາຊົນຢ່າງບໍ່ຢຸດຢັ້ງ, ບັນດາອົງການອໍານາດແຫ່ງລັດ ກໍໄດ້ພະຍາຍາມປະຕິບັດພາລະບົດບາດຂອງຕົນ ແລະ ໄດ້ປະສານສົມທົບຢ່າງແໜ້ນແຟ້ນ ລະຫວ່າງອົງການນິຕິບັດຍັດ, ອົງການບໍລິຫານ ແລະ ອົງການຕຸລາການ ຕາມທີ່ລະບຸໄວ້ໃນລັດຖະທໍາມະນູນ; ເສດຖະກິດ ລັດໄດ້ ອີງໃສ່ບົນພື້ນຖານແຫ່ງການສືບຕໍ່ “ຢຶດຫມັ້ນຖືເອົາການພັດທະນາເສດຖະກິດເປັນໃຈກາງ" ຕິດພັນກັບການພັດທະນາສັງຄົມ ແລະ ການປົກປັກຮັກສາສິ່ງແວດລ້ອມ ໄປຕາມທິດພັດທະນາແບບຍືນຍົງ, ດໍາເນີນນະໂຍ ບາຍສົ່ງເສີມຢ່າງແຂງແຮງກໍາລັງແຮງຂອງທຸກພາກສ່ວນເສດຖະກິດ ທັງພາຍໃນ ແລະ ຕ່າງປະເທດ, ສ້າງເງື່ອນໄຂທີ່ຈໍາເປັນ ເພື່ອກະຕຸ້ນການຂະຫຍາຍຕົວ ຂອງທຸລະກິດຂະໜາດນ້ອຍ, ຂະໜາດກາງ ແລະ ຂະໜາດໃຫຍ່ໄປພ້ອມໆກັນ ແລະປະຕິບັດນະໂຍບາຍອື່ນໆອີກ. ການສ້າງລະບົບລັດທີ່ມີຄວາມສັກສິດ ແມ່ນໄດ້ຮັບ ການບູລະນະຕະຫຼອດມາເຊິ່ງສ່ອງແສງໃຫ້ເຫັນແຈ້ງວ່າມັນແມ່ນການຍົກສູງປະສິດທິພາບຂອງການຄຸ້ມຄອງ ລັດດ້ວຍກົດໝາຍ, ໃນໄລຍະຜ່ານມາສາມາດເວົ້າໄດ້ວ່າບັນດາອົງການອານາດລັດ, ບັນດາຂະແໜງການ ແລະ ທ້ອງຖິ່ນ ໄດ້ເອົາໃຈໃສ່ເຮັດພາລະບົດບາດຄຸ້ມຄອງມະຫາພາກ, ເປັນເຈົ້າການຫັນແນວທາງ, ແຜນນະໂຍບາຍ ຂອງພັກເປັນກົດໝາຍ, ເປັນນິຕິກໍາໃຕ້ກົດໝາຍ ເຮັດໃຫ້ການຄຸ້ມຄອງລັດ, ຄຸ້ມຄອງເສດຖະກິດ-ສັງຄົມ ເຂົ້າສູ່ກົດໝາຍ ແລະ ລະບຽບການເທື່ອລະກ້າວ. ການສ້າງກົດໝາຍ ແມ່ນໄປຄຽງຄູ່ກັບການປັບປຸງກົດໝາຍ ເພື່ອສວດຄ່ອງກັບແຕ່ລະໄລຍະ ຂອງການພັດທະນາເສດຖະກິດ-ສັງຄົມ, ການພັດທະນາຊັບພະຍາກອນ ຈະໄດ້ຮັບການເອົາໃຈໃສ່ຢ່າງຕັ້ງໜ້າ, ໂດຍສະເພາະ ການສົ່ງເສີມໃຫ້ປະຊາຊົນໄດ້ເຂົ້າເຖິງການບໍລິການ.ຈາກນັ້ນຍັງໄດ້ພ້ອມກັນປະກອບຄໍາຄິດ ຄໍາເຫັນປຶກສາຫາລືໃສ່ບັດດາບົດວິທະຍາສາດ ແລະ 9 ປະຖົມປັດໄຈ ໃຫ້ຈະແຈງສົມບູນຂຶ້ນຕື່ມ ແລະ ພ້ອມກັນສັງລວມບັນດາຄໍາຄິດເຫັນຂອງຜູ້ແທນເພື່ອນໍາສະເໜີຕໍ່ກອງປະຊຸມຂອງສູນກາງທີ່ຈັດຢູ່ແຂວງຊຽງຂວາງປະຕິບັດ.
ກອງປະຊຸມໄດ້ສໍາເລັດລົງໃນເວລາ 11 ໂມງ 30 ຂອງວັນດັ່ງກ່າວຢ່າງຈົບງາມ.
ມີ 10 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌